
ADMINISTRACINĖS PASLAUGOS TEIKIMO APRAŠYMAS

DĖL CIVILINĖS BŪKLĖS AKTO ĮRAŠĄ LIUDIJANČIO IŠRAŠO IŠDAVIMO

	Administracinės paslaugos pavadinimas
	Civilinės būklės akto įrašą liudijančio išrašo išdavimas

	Administracinės paslaugos kodas
	03-12
PASA00065

	Administracinės paslaugos aprašymo versija ir jos sukūrimo data
	6 versija 
2025-09-04 

	Administracinės paslaugos gavėjo (asmens, siekiančio gauti paslaugą) tipas
	Gyventojai
Užsieniečiai

	Funkcija, kurią vykdant teikiama administracinė paslauga
	Valstybės deleguota funkcija

	Administracinės paslaugos apibūdinimas
	Civilinės metrikacijos įstaigos išduoda teisingumo ministro nustatytos formos gimimo, santuokos sudarymo, santuokos nutraukimo ir mirties įrašus liudijančius išrašus. Taip pat išduodami išrašai iš civilinės būklės aktų įrašų (gimimo, santuokos ir mirties) įvairiomis kalbomis (formos A, B, C) pagal Vienos Konvenciją. Šie išrašai Konvencijos dalyvių valstybių priimami be legalizavimo ir vertimo. Asmens prašymu prie gimimą, santuoką, mirtį liudijančių išrašų išduodamos daugiakalbės standartinės formos pagal Reglamentą. Civilinės būklės akto įrašą liudijantys išrašai, išskyrus gimimo ir mirties, išduodami patiems asmenims, kuriems įrašytas atitinkamas civilinės būklės akto įrašas. Gimimo įrašą liudijantis išrašas išduodamas asmeniui, sulaukusiam 16 metų amžiaus, taip pat nepriklausomai nuo asmens amžiaus, jo tėvams ir įtėviams. Globojamų asmenų gimimo įrašą liudijantys išrašai išduodami jų atstovams pagal įstatymą.
Mirusio asmens civilinės būklės aktų įrašus liudijantys išrašai išduodami mirusiojo sutuoktiniui, artimiesiems giminaičiams ir įpėdiniams pagal įstatymą ir testamentą. Prašymas pasirinktai Civilinės metrikacijos įstaigai pateikiamas asmeniškai, per atstovą arba el. būdu per VĮ „Registrų centras“ Savitarną https://www.registrucentras.lt/paslaugos

Civilinės būklės akto įrašą liudijantis išrašas, atspausdintas A4 formato lape, išduodamas paslaugos gavėjui tiesiogiai atvykus į savivaldybės administracijos Civilinės metrikacijos įstaigą (Teisės ir civilinės metrikacijos skyrius, Marijampolė, Vilkaviškio g. 2, III aukštas, 314 kab.). Jeigu pareiškėjas kreipėsi per konsulinę įstaigą, tai dokumentai siunčiami per Lietuvos Respublikos užsienio reikalų ministeriją į tą konsulinę įstaigą, į kurią kreipėsi pareiškėjas. Atsakymas pareiškėjui pateikiamas atvykus tiesiogiai, registruotu paštu, per kurjerį. Elektroniniai išrašai pareiškėjo prašymu jam išsiunčiami elektroniniu būdu per VĮ „Registrų centras“ Savitarną.


	Administracinės paslaugos rezultatas
	Išduotas civilinės būklės akto įrašą liudijantis išrašas

	Teisės aktai, reguliuojantys administracinės paslaugos teikimą
	1. Lietuvos Respublikos civilinės būklės aktų registravimo įstatymas ;
2. Lietuvos Respublikos teisingumo ministro 2016-12-28 įsakymas Nr. 1R-334 „Dėl civilinės būklės aktų registravimo taisyklių ir civilinės būklės aktų įrašų ir kitų dokumentų formų patvirtinimo“;
3. Lietuvos Respublikos asmens duomenų teisinės apsaugos įstatymas ;
4. Lietuvos Respublikos Vyriausybės 2000 m. gruodžio 15 d. nutarimas Nr. 1458 „Dėl konkrečių valstybės rinkliavos dydžių ir šios rinkliavos mokėjimo ir grąžinimo taisyklių patvirtinimo“;
5. Lietuvos Respublikos civilinis kodeksas ;
6. Lietuvos Respublikos rinkliavų įstatymas;
7. Konvencija dėl išrašų iš civilinės būklės aktų įrašų išdavimo įvairiomis kalbomis

	Informacija ir dokumentai, kuriuos turi pateikti asmuo
	1. Prašymas.
2. Asmens tapatybę patvirtinantis dokumentas.
3. Jei civilinės būklės akto įrašą liudijantį išrašą turi gauti įgaliotas asmuo – įgaliojimas.
4. Jei civilinės būklės akto įrašą liudijantį išrašą turi gauti įstatyminis ar testamentinis paveldėtojas – tai įrodantys dokumentai.

	Informacija ir dokumentai, kuriuos gauna pats paslaugos teikėjas 
	Informacija apie asmenį (asmens kodas, vardas, pavardė, gimimo data, šeiminė padėtis) iš Gyventojų registro MGVDIS sistemos– VĮ "Registrų centras"
Studentų g. 39, LT-08106 Vilnius, www.registrucentras.lt/


	Administracinės paslaugos teikimo būdas (tipas)
	Elektroninė paslauga 
Neelektroninė paslauga

	Duomenys apie elektroninės administracinės paslaugos teikimą



	Nuoroda: https://www.epaslaugos.lt/portal/service/137319/23640?searchId=9cc19c33-f59b-46ce-a8d0-d35b2326ab8b
Brandos lygis: 4, 
Tapatybės nustatymas: reikalingas
Paslaugos užsakymo prisijungimo būdai:
	Gyventojams:
-elektroninio parašo naudotojams;
-asmens tapatybės kortelė
	Užsieniečiams:
-elektroninio parašo naudotojams;
-asmens tapatybės kortelė





	Administracinės paslaugos teikimo būtinų veiksmų seka
	„Prašymo pateikimas“
1. Paslaugos gavėjas į civilinės metrikacijos įstaigą gali kreiptis tiesiogiai, registruotu paštu, per kurjerį arba per VĮ „Registrų centras“ Savitarną.
„Prašymo nagrinėjimas“
2. Paslaugos teikėjas išnagrinėja prašymą ir priima sprendimą patenkinti ar atmesti prašymą per 5 darbo dienas nuo prašymo gavimo dienos ir informuoja asmenį apie būtinybę pateikti trūkstamus dokumentus ar informaciją.
3. Paslaugos gavėjas trūkstamus dokumentus ar informaciją pateikia paslaugos teikėjui per 5 darbo dienas nuo informacinio pranešimo gavimo dienos.
4. Paslaugos teikėjas išduoda civilinės būklės akto įrašą liudijantį išrašą. 
„Atsakymo pateikimas“ 
5. Civilinės būklės akto įrašą liudijantį išrašą galima atsiimti Teisės ir civilinės metrikacijos skyriuje. Pareiškėjo prašymu išrašas gali būti išsiunčiamas registruotu paštu arba per kurjerį pareiškėjo nurodytu adresu, jeigu pareiškėjas užsako registruoto pašto ar kurjerio paslaugas ir už jas sumoka. Elektroniniai išrašai pareiškėjo prašymu jam išsiunčiami elektroniniu būdu per VĮ „Registrų centras“ Savitarną.


	Administracinės paslaugos teikėjas
	Daiva Jonkaitytė-Povilaitienė, Teisės ir civilinės metrikacijos skyriaus vyresnioji specialistė 
tel. +370 343 51 836, el. p. 
daiva.jonkaityte@marijampole.lt

Teisės ir civilinės metrikacijos skyrius 
tel. +370 343 51 809, el. p. 
metrikacija@marijampole.lt

	Administracinės paslaugos suteikimo trukmė
	20 d.d.

	Administracinės paslaugos suteikimo kaina (jei administracinė paslauga teikiama atlygintinai)
	Valstybės rinkliava – 6,20 Eur ir 6 Eur (jei pageidauja standartinės daugiakalbės formos)
Mokėjimo rekvizitai:
Valstybinė mokesčių inspekcija prie Lietuvos Respublikos finansų ministerijos 
Kodas  188659752
SEB banko sąsk. Nr. LT247300010112394300
Įmokos kodas 52818

	Paslaugos inicijavimo dokumento forma, pildymo pavyzdys
	Prašymo forma

	Administracinės paslaugos teikėjo veiksmų (neveikimo) apskundimo tvarka
	Atsakymas (sprendimas) per vieną mėnesį nuo atsakymo (sprendimo) įteikimo dienos, jeigu įstatymai nenustato kitaip, gali būti skundžiamas Lietuvos administracinių ginčų komisijos Kauno apygardos skyriui (adresu: A. Juozapavičiaus pr. 57, 45262 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba tiesiogiai Regionų administraciniam teismui bet kuriuose teismo rūmuose (Vilniaus rūmai, Žygimantų g. 2, Vilnius; Kauno rūmai, A. Mickevičiaus g. 8A, Kaunas; Klaipėdos rūmai, Galinio Pylimo g. 9, Klaipėda; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys), arba per Lietuvos teismų elektroninių paslaugų portalą (https://e.teismas.lt) Lietuvos Respublikos administracinių bylų teisenos įstatymu nustatyta tvarka.


	Prašymo priėmimo vieta
	Teisės ir civilinės metrikacijos skyrius
Marijampolė, Vilkaviškio g. 2, kab. 315

Paslaugą galima užsakyti ir elektroniniu būdu ipasas.lt

